Ušumgalu

Ušumgalu ( 'Didysis drakonas') – viena iš trijų raguotųjų gyvačių akadų mitologijoje (drauge su Bašmu ir Mušmahu). Paprastai įvardijama liūto-drakono demonu.

Kosmogoniniame mite „Enuma Eliš“ pasakojama, kad Tiamat „aprėdžiusi nirštantį liūtą-drakoną šiurpulingumu“. Dievas Nabu jam skirtame himne apibūdinamas kaip tas, „kuris sutrypia liūtą-drakoną“.KAR 104, 29. Vėlyvame Naujosios Asirijos karalystės laikų tekste „Septynių išminčių mitas“ pasakojama: „Ketvirtasis (iš septynių Apkalu, „išminčių“) Lu-Nanna, (tik) dviem trečdaliais Apkalu, išvijęs ušumgallu-drakoną iš Šulgio É-ninkarnunna, Ištar šventyklos.“

Ašurnasirpalas II auksinius Ušumgalu atvaizdus padėjo ant dievo Ninurtos pjedestalo. Būtybės vardą imta vartoti kaip karališkąjį ir dieviškąjį epitetą. Pavyzdžiui, ušumgal kališ parakkī, „nepranokstamasis visų šventovių valdovas“. Mardukas įvardijamas „didžiųjų dangų ušumgallu-drakonu“.Takayoshi Oshima. Babylonian Prayers to Marduk. Mohr Siebeck, 2011, p. 382. 

Dievų sąraše An = Anum Ušumgalu – Ninkilim sukkal (viziris).R. L. Litke, A Reconstruction of the Assyro-Babylonian God-lists, AN:dA-nu-um and AN:Anu Ŝá Amēli, 1998, p. 172

 Išnašos 

Kategorija:Mesopotamijos mitologija